ai4bharat/Pralekha huggingface dataset:
पंतप्रधान कार्यालय
वॉलमार्टचे मुख्य कार्यकारी अधिकारी डग मॅकमिलन यांची घेतली पंतप्रधानांची भेट
वॉलमार्टचे मुख्य कार्यकारी अधिकारी डग मॅकमिलन यांनी आज पंतप्रधान नरेंद्र मोदी यांची भेट घेतली.
वॉलमार्ट यांच्या ट्विटला प्रतिसाद देताना पंतप्रधान म्हणाले;
“वॉलमार्टचे मुख्य कार्यकारी अधिकारी डग मॅकमिलन यांच्याशी झालेली बैठक फलदायी ठरली. वेगवेगळ्या विषयांवर आमची अभ्यासपूर्ण चर्चा झाली. गुंतवणुकीसाठी भारत एक आकर्षक ठिकाण म्हणून उदयास येत असल्याचे पाहून आनंद झाला."
आरोग्य आणि कुटुंब कल्याण मंत्रालय
कोविड – 19 अद्ययावत माहिती
देशव्यापी लसीकरण मोहिमेअंतर्गत आतापर्यंत 52.36 कोटी लसींच्या मात्रा देण्यात आल्या
उपचाराधीन रुग्ण, एकूण रुग्णसंख्येच्या 1.21%; मार्च 2020 पासून सर्वात कमी
भारतातील उपचाराधीन रुग्णांची संख्या सध्या 3,87,987
सध्याचा रुग्ण बरे होण्याचा दर 97.45% असून आतापर्यंतचा हा सर्वात अधिक कोविडमुक्तीचा दर आहे
देशभरात आतापर्यंत 3,12,60,050 रुग्ण कोविडमुक्त झाले
गेल्या 24 तासांमध्ये 39,069 रुग्ण कोविडमुक्त झाले
गेल्या 24 तासात भारतामध्ये 41,195 नवीन रुग्णांची नोंद,
साप्ताहिक पॉझिटिव्हिटी दर 5% पेक्षा कमी असून हा दर सध्या 2.23%
दैनंदिन पॉझिटिव्हिटी दर 1.94% असून, हा दर गेल्या 17 दिवसांपासून 3% पेक्षा कमी
चाचणी क्षमतेमध्ये उल्लेखनीय वाढ - एकूण 48.73 कोटी चाचण्या करण्यात आल्या आहेत
पंतप्रधान कार्यालय
पंतप्रधानांनी कलाडी गावात श्री आदि शंकर जन्मभूमी क्षेत्रमला भेट दिली
कोचीच्या स्तूपम  चेही पंतप्रधानांनी दर्शन घेतले
नवी दिल्ली, 1 सप्टेंबर 2022
पंतप्रधान नरेंद्र मोदी यांनी आज कोची मधील कलाडी गावात आदि शंकराचार्यांचे पवित्र जन्मस्थान श्री आदि शंकर जन्मभूमी क्षेत्रमला भेट दिली.
कोचीच्या स्तूपम  चेही पंतप्रधान नरेंद्र मोदी यांनी दर्शन घेतले.S.Kane/JPS/Sushma/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
बँकांच्या जोखिमयुक्त मालमत्ता गुणोत्तर 9 टक्के राखावा लागणार
नवी दिल्ली, 8 जुलै 2019
भारतीय रिझर्व्ह बँकेच्या मार्गदर्शक तत्वांनुसार बँकांना किमान भांडवल आणि जोखीमयुक्त मालमत्ता यांचे गुणोत्तर 9 टक्के राखणे आवश्यक आहे. 31 मार्च 2019 पर्यंत सार्वजनिक क्षेत्रातील सर्व बँका तसेच खासगी क्षेत्रातील बँकांनी हे किमान गुणोत्तर राखले आहे.
भारतीय रिझर्व्ह बँकेच्या वित्तीय स्थैर्य अहवालानुसार  अनुत्पादक मालमत्तेचे प्रमाण घटले आहे. मार्च 2020 पर्यंत सर्व अनुसूचित व्यावसायिक बँकांच्या एनपीए गुणोत्तरात आणखी घट होऊन ते 9 टक्क्यांवर येईल, असा अंदाज या अहवालात व्यक्त करण्यात आला आहे.
केंद्रीय अर्थ राज्यमंत्री अनुराग ठाकूर यांनी लोकसभेत ही माहिती दिली.
B.Gokhale/S.Kane/D.Rane
(Visitor Counter : 160
आरोग्य आणि कुटुंब कल्याण मंत्रालय
डॉ. हर्ष वर्धन यांच्या अध्यक्षतेखाली जागतिक आरोग्य संघटनेच्या कार्यकारी मंडळाच्या ब्युरोची बैठक संपन्न
कालबद्ध , पर्याप्त आणि समन्वित जागतिक प्रतिसाद मिळावेत यासाठी नव्या आव्हानांचे व्यवस्थापन करण्यासाठी आपण एकत्र येण्याची आणि अधिक प्रतिसादात्मक बनण्याची गरज आहे -: डॉ. हर्ष वर्धन
नवी दिल्ली, 31 जुलै 2020
केंद्रीय आरोग्य आणि कुटुंब कल्याण मंत्री डॉ. हर्ष वर्धन यांच्या अध्यक्षतेखाली जागतिक आरोग्य संघटनेच्या  कार्यकारी मंडळाच्या ब्युरोची बैठक झाली. कोविड- 19 या जागतिक संकटाचे स्मरण करताना ते म्हणाले; “सुमारे चार महिन्यांपूर्वी जागतिक आरोग्य संघटनेने कोविड -19 ही महामारी म्हणून जाहीर केली होती. जगभरात कोविड -19 मुळे सुमारे 17 दशलक्ष लोक बाधित झाले असून या आजारामुळे आतापर्यंत 6 लाख 62 हजारांहून अधिक मौल्यवान जीव गमावले आहेत. जागतिक अर्थव्यवस्थेचे झालेलं नुकसानही अफाट आहे. ” ते पुढे म्हणाले की: “जगाला आता आरोग्याचे महत्व समजले असून असंख्य संसर्गजन्य आणि बिगर -संसर्गजन्य रोगांमुळे उत्पन्न होणाऱ्या धोक्यांचा सामना करण्यासाठी देशांमध्ये अधिकाधिक सहकार्याची गरज असल्याची जाणीव आता जगाला झाली आहे. जागतिकीकरणाच्या युगात, जग सर्व मानवतेसाठी एक मोठे घर आहे, त्यामुळे रोगाचा प्रसार होण्याचा धोका आणि आव्हान त्याहूनही मोठे आहे कारण ते देशांच्या सीमांमध्ये फरक करत नाही. ”
डॉ. हर्ष वर्धन यांनी जागतिक आरोग्य संघटनेच्या सदस्यांना “संसर्गजन्य आणि बिगर-संसर्गजन्य आजारांशी प्रभावीपणे लढण्यासाठी जागतिक पातळीवरील प्रतिसाद , समर्थन आणि सहकार्य प्राप्त करण्यासाठी बहु-क्षेत्रीय सहकार्य विकसित करण्याचे आवाहन केले.” महामारीच्या नंतरच्या टप्प्यात नवीन धोके आणि आव्हाने यांचा सामना करण्यासाठी नाविन्यपूर्ण उपाययोजना आखण्याची गरज आहे, असेही ते म्हणाले.
“नवीन आव्हानांना सामोरे जाण्यासाठी अधिक प्रतिसादात्मक बनण्याच्या गरजेवर त्यांनी भर दिला जेणेकरून कालबद्ध, पर्याप्त आणि समन्वित जागतिक प्रतिसाद सुनिश्चित करता येईल.”
ब्युरोमध्ये कार्यकारी मंडळाचे उपाध्यक्ष आणि जागतिक आरोग्य संघटनेच्या महासंचालकांचा देखील समावेश आहे. निरीक्षक आणि जागतिक आरोग्य संघटनेच्या मुख्यालयाचे वरिष्ठ अधिकारीही यावेळी उपस्थित होते.
बैठकीच्या कार्यक्रम पत्रिकेत प्रोग्राम, बजेट अँड .ऍडमिनिस्ट्रेशन कमिटी  च्या 32 व्या सत्राच्या आणि 73 व्या जागतिक आरोग्य सभेचे  आणि 147 व्या कार्यकारी मंडळाची 147  सत्रे पुन्हा सुरू करण्याच्या तारखा निश्चित करण्याचा समावेश होता.
M.Iyengar/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
आरोग्य आणि कुटुंब कल्याण मंत्रालय
प्रधानमंत्री स्वास्थ्य सुरक्षा योजनेंतर्गत नव्याने सुरू झालेल्या अखिल भारतीय आयुर्विज्ञान संस्थांद्वारे राज्यांना प्रगत कोविड सेवा उपलब्ध करून दिल्या जात आहेत
कोविड संकटात तृतीयक स्तरावरील आरोग्य सेवेतील क्षेत्रीय असंतुलनासंदर्भात लक्ष केंद्रित करण्यात आले
म्यूकरमायकोसिसवरील उपचारांसाठी सज्ज
पंतप्रधान स्वास्थ्यसुरक्षा योजना  ही केंद्रीय क्षेत्रीय योजना ऑगस्ट 2003 मध्ये देशातील तृतीयक दर्जाच्या रुग्णालयातील व्यवस्था सुधारण्यासाठी जाहीर करण्यात आली होती.
दुर्लक्षित मागास भागातील राज्यांमधून दर्जेदार वैद्यकीय शिक्षण मिळावे या पंतप्रधान नरेंद्र मोदी यांच्या विचारांना पूर्णत्वाला नेण्यासाठी या योजनेला नवीन प्रेरणा मिळाली आणि पंतप्रधान आरोग्य सुरक्षा योजनेंतर्गत अनेक नवीन अखिल भारतीय आयुर्विज्ञान संस्था स्थापन केल्या जात आहेत. या योजनेंतर्गत आतापर्यंत 22 नवीन एम्सच्या स्थापनेला मान्यता देण्यात आली असून त्यापैकी सहा एम्स, भोपाळ, भुवनेश्वर, जोधपूर, पाटणा, रायपूर आणि ऋषिकेश येथे आधीच कार्यरत झाल्या आहेत. आणखी सात एम्समध्ये बाह्य रूग्ण विभाग सुविधा आणि एमबीबीएस अभ्यासक्रमाचे वर्ग सुरू झाले आहेत, तर आणखी पाच संस्थांमध्ये एमबीबीएस अभ्यासक्रमाचे वर्ग सुरू झाले आहेत.
या प्रादेशिक एम्स, पीएमएसएसवाय अंतर्गत स्थापन झाल्या असून किंवा स्थापन होत असून, गेल्या वर्षीच्या, या महामारीच्या सुरुवातीपासूनच कोविडच्या व्यवस्थापनात या संस्थांनी खूप महत्वपूर्ण भूमिका बजावली आहे. आपल्या क्षमतेप्रमाणे त्यांनी कोविडच्या दुसऱ्या लाटेचे आव्हान स्विकारताना आपल्या खाटांची उपलब्धता वाढवून कौतुकास्पद कार्य केले आहे.
एप्रिल 2021 च्या दुसर्या आठवड्यापासून या संस्थांमधून 1300 हून अधिक ऑक्सिजन बेड आणि सुमारे 530 आयसीयू बेड उपलब्ध केले आहेत आणि लोकांसाठी ऑक्सिजन आणि आयसीयू बेडची सध्याची उपलब्धता अनुक्रमे 1900 आणि 900 इतकी आहे.
नवीन एम्समध्ये उपलब्ध कोविड बेडची सध्याची उपलब्धता खालीलप्रमाणे आहेः
कोविड रुग्णांच्या सोयीसाठी या नवीन एम्सच्या क्षमतांचे सबलीकरण करण्यासाठी भारत सरकारकडून व्हेंटिलेटर, ऑक्सिजन केंद्रे, ऑक्सिजन सिलेंडर्स, एन-95 मास्क, पीपीई किट आणि फॅव्हीपीरावीर, रेमडेसव्हिर आणि टोसिलिजुमॅब यासारख्या अत्यावश्यक औषधांचा समावेश करत तसेच इतर उपकरणांचा पुरवठा करून बळकटी दिली जात आहे.
तृतीयक श्रेणीची ही सेवा केंद्रे नवीन असल्याने, या नवीन प्रादेशिक एम्स मधून इतर गंभीर नॉन-कोविड आरोग्य सेवा देखील कोविड रूग्णांपर्यंत पोचविल्या जात आहेत.
एम्स रायपूरमध्ये या केंद्राने मार्च 2021 पासून 17 मे 2021 पर्यंत एकूण 9664 कोविड रूग्णांवर उपचार केले.
देशात सध्या वेगवेगळ्या राज्यांमधून म्यूकरमायकोसिस रूग्णांची नोंद होत आहे. ही स्थिती सामान्यत: कमकुवत रोगप्रतिकारक शक्ती असलेल्या आणि मधुमेह असलेल्या रूग्णांमध्ये दिसून येते. तथापि, या रोगासाठीही रायपूर, जोधपूर, पटना, ऋषिकेश, भुवनेश्वर आणि भोपाळ येथील एम्सकडून आणि काही पूर्णत: कार्यरत न झालेल्या एम्समधून प्रभावी आणि उच्च प्रतीचे उपचार दिले जात आहेत.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 15 फेब्रुवारी 2022
|
|
- 173.42 cr vaccine doses have been administered so far under Nationwide Vaccination Drive
- India's Active caseload currently stands at 4,23,127
- Active cases stand at 0.99%
- Recovery Rate currently at 97.82%
- 82,817 recoveries in the last 24 hours increases Total Recoveries to 4,17,60,458
- 27,409 new cases recorded in the last 24 hours
- Daily positivity rate 
- Weekly Positivity Rate 
- 75.30 cr Total Tests conducted so far; 12,29,536 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 44 लाख 68 हजारांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 173 कोटी 42 लाखांचा  टप्पा ओलांडला आहे.
गेल्या 24 तासात 82,817 रुग्ण बरे झाले आहेत आणि बरे झालेल्या रुग्णांची एकूण संख्या आता 4,17,60,458 झाली आहे.
त्यामुळे आता भारताचा रुग्ण बरे होण्याचा दर 97.82% झाला आहे. गेल्या 24 तासात 27,409 नव्या रुग्णांची नोंद झाली.
भारतात सध्या उपचाराधीन रुग्णांची संख्या 4,23,127 आहे. उपचाराधीन रुग्णसंख्येचे प्रमाण देशाच्या एकूण रुग्णसंख्येच्या 0.99% आहे.
कोविड संसर्ग तपासणी चाचण्यांच्या क्षमतेच्या विस्ताराचे काम देशभरात सुरु आहे. गेल्या 24 तासांत देशात एकूण 12,29,536 चाचण्या करण्यात आल्या. देशात आतापर्यंत एकंदर 75 कोटी 30 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 3.%63 आणि दैनंदिन पॉझिटीव्हिटी दर 2.23%.इतका आहे.
इतर अपडेट्स :
S.Tupe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
पंतप्रधान कार्यालय
पंतप्रधान 29 फेब्रुवारी 2020 रोजी उत्तर प्रदेशातल्या प्रयागराज येथे एका भव्य वितरण शिबिरात दिव्यांग जन आणि ज्येष्ठ नागरिकांना सहाय्यता उपकरण वितरीत करणार
(नवी दिल्ली, 27 फेब्रुवारी 2020
पंतप्रधान नरेंद्र मोदी 29 फेब्रुवारी 2020 रोजी उत्तर प्रदेशातल्या प्रयागराज येथे एका भव्य वितरण शिबिरात ज्येष्ठ नागरिक  आणि दिव्यांग जनांना  मदत साधनं आणि उपकरणं वितरित करणार आहेत.
देशातला हे सर्वात मोठे आतापर्यंतचे वितरण शिबिर असून लाभार्थ्यांची संख्या वितरित करण्यात येणाऱ्या उपकरणांची संख्या आणि त्यांची किंमत या सर्वच बाबतीत हे शिबिर उच्चांक नोंदवणार आहे.
या शिबिरात 26 हजारांहून अधिक लाभार्थ्यांना 56 हजार मदत साधनं आणि उपकरणं मोफत वितरित केली जाणार आहेत. या उपकरणांचा खर्च 19 कोटींपेक्षा अधिक आहे.
दिव्यांग जन आणि ज्येष्ठ नागरिकांच्या सामाजिक, आर्थिक, विकासासाठी त्यांना दैनंदिव वापरात साधनं आणि उपकरणांच्या माध्यमातून मदत पुरवणे हा यामागचा उद्देश आहे.
M.Chopade/S.Kane/P.Kor
पंतप्रधान कार्यालय
त्रिपुराच्या मुख्यमंत्र्यांनी पंतप्रधानांची घेतली भेट
त्रिपुराचे मुख्यमंत्री डॉ. माणिक साहा यांनी आज पंतप्रधान नरेंद्र मोदी यांची भेट घेतली.
वाणिज्य आणि उदयोग मंत्रालय
पीएम गतिशक्ती राष्ट्रीय बृहत आराखड्याअंतर्गत सुमारे 400 सर्वसमावेशक जीआयएस आधारित नकाशे यापूर्वीच तयार - पियूष गोयल
नवी दिल्ली, 18 मे 2022
पीएम गतिशक्ती राष्ट्रीय बृहत आराखड्याअंतर्गत सुमारे 400 सर्वसमावेशक जीआयएस आधारित नकाशे यापूर्वीच तयार करण्यात आले आहेत, अशी माहिती केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पियूष गोयल यांनी आज दिली. क्रांतिकारी पीएम गतिशक्ती उपक्रमामुळे देशातील पायाभूत सुविधांच्या विकासासाठीच्या पूर्वनियोजनासंदर्भातील समस्येचे निराकरण करण्यास आणि पायाभूत सुविधांच्या नियोजनासाठी सुरक्षित, शाश्वत, प्रमाणयोग्य आणि सहयोगी दृष्टिकोन तयार करण्याच्या दृष्टीने मदत होईल, यावर मंत्र्यांनी भर दिला.
भारतीय दूरसंचार नियामक प्राधिकरणाच्या मंत्रीस्तरीय सत्रात त्यांनी आज 'सहयोगी नियमांवरील चर्चासत्र : नियामक तंत्रज्ञान  आणि तंत्रज्ञान मंचाचा वापर करून पायाभूत सुविधांची सह-निर्मिती आणि सामायिकरण  आणि आंतरराष्ट्रीय नियामकांच्या 'सहयोगी नियम' बाबत गोलमेज परिषद '' या विषयावर मुख्य भाषण केले.
देश स्वातंत्र्याचा अमृत महोत्सव  साजरा करत असताना देशाच्या सेवेची 25 वर्षे पूर्ण केल्याबद्दल मंत्र्यांनी भारतीय दूरसंचार नियामक प्राधिकरणाचे अभिनंदन केले. डिजिटल इंडिया आत्मनिर्भर भारताचा पाया तयार करेल असे त्यांनी सांगितले.
जगभरातील आरोग्य पायाभूत सुविधा आणि इतर सहाय्यक प्रणालींमध्ये जलद आणि सुलभ प्रवेश करून डिजिटल कनेक्टिव्हिटीने कोविड-19 महामारीचा सामना करण्यासाठी बजावलेल्या महत्त्वपूर्ण भूमिकेबद्दल मंत्र्यांनी भाषणात बोलताना सांगितले.महामारीच्या काळात ज्या वेगाने शिक्षण ऑनलाइन झाले आणि शैक्षणिक तंत्रज्ञानाच्या दिशेने वळले त्याबद्दल त्यांनी त्यांची प्रशंसा केली.
सरकारने व्याप्ती , सुधारणा, नियमन, प्रतिसाद आणि क्रांती या पंचामृताने दूरसंचार क्षेत्राला गेल्या आठ वर्षांत नवी ऊर्जा दिली आहे, असे दूरसंचार आणि डिजिटल तंत्रज्ञानाच्या क्षेत्रात भारताने केलेल्या प्रचंड प्रगतीचा संदर्भ देताना गोयल यांनी सांगितले.
S.Kane/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
पंतप्रधान कार्यालय
पंतप्रधान नरेंद्र मोदी यांची लाल बहादूर शास्त्री यांना त्यांच्या जयंती दिनी आदरांजली
दिल्लीतील पंतप्रधान संग्रहालयातून लालबहादूर शास्त्री यांच्या दालनातील काही छायाचित्रे केली सामायिक
पंतप्रधान नरेंद्र मोदी यांनी माजी पंतप्रधान लालबहादूर शास्त्री यांच्या जयंतीदिनी आज त्यांना आदरांजली अर्पण केली. तसेच पंतप्रधानांनी शास्त्री यांच्या विचारांवरील एक व्हिडिओ चित्रफीतही सामायिक केली. मोदी यांनी दिल्लीतील पंतप्रधान संग्रहालयातील शास्त्री यांचा जीवनप्रवास आणि पंतप्रधान म्हणून त्यांच्या कामगिरी दर्शवणारी छायाचित्रेही सामायिक केली आहेत.
एका ट्विट संदेशात मोदी यांनी म्हटले आहे की,
लाल बहादूर शास्त्रीजी यांची त्यांचा साधेपणा आणि निर्णयक्षमतेसाठी संपूर्ण भारतातून प्रशंसा केली जाते. आमच्या इतिहासातील अत्यंत महत्वाच्या क्षणी त्यांनी दाखवलेले कठोर नेतृत्वाचे गुण कायम स्मरणात रहातील. त्यांना जयंतीदिनी माझे अभिवादन.
आज शास्त्रीजींच्या जयंती दिनी मी दिल्लीतील प्रधानमंत्री संग्रहालयातील काही छायाचित्रे सामायिक करत आहे. त्यात त्यांचा जीवनप्रवास आणि पंतप्रधान म्हणून साध्य केलेली कामगिरी त्यातून दिसते. या संग्रहालयाला भेट द्या, असा माझा आग्रह आहे.
ग्राहक व्यवहार, अन्न आणि सार्वजनिक पुरवठा मंत्रालय
तूर आणि उडीद डाळीच्या घोषित साठ्याच्या सद्यस्थितीचा केंद्र सरकारने घेतला आढावा
आढावा बैठकीत 9 राज्ये सहभागी
साठ्याची पडताळणी करण्याचे आणि घोषित न केलेल्या साठ्यांवर कठोर कारवाई करण्याचे राज्यांना निर्देश
नवी दिल्ली, 12 एप्रिल 2023
नवी दिल्लीत आयोजित बैठकीत ग्राहक व्यवहार विभागाचे सचिव रोहित कुमार सिंह यांनी आज डाळ उत्पादक आणि डाळींचा वापर करणाऱ्या प्रमुख राज्यांसह तूर आणि उडीद डाळीच्या घोषित साठ्याच्या सद्यस्थितीचा आढावा घेतला.आंध्र प्रदेश, दिल्ली, गुजरात, कर्नाटक, मध्य प्रदेश, महाराष्ट्र, राजस्थान, तामिळनाडू आणि उत्तर प्रदेशमधील वरिष्ठ अधिकारी या बैठकीला उपस्थित होते.
आयातदार, कारखानदार , साठवणूकदार , व्यापारी इत्यादींच्या माध्यमातून साठा घोषित करणे सुनिश्चित करण्यासाठी नोंदणीकृत घटकांची संख्या आणि घोषित केलेल्या साठ्याच्या प्रमाणांचा राज्यांसह वैयक्तिकरित्या आढावा घेण्यात आला आणि ज्या भागात जोर देणे आवश्यक आहे त्यावर प्रकाश टाकण्यात आला.
साठा घोषित करण्यासंदर्भातील पोर्टलवर नोंदणीकृत घटकांची संख्या वाढली असताना, काही राज्यांमध्ये भागधारकांची वास्तविक संख्या जास्त असू शकते असे निदर्शनास आले.काही राज्यांमध्ये उत्पादन आणि वापराच्या तुलनेत तूर डाळीचा साठा घोषित करण्याचे प्रमाणही कमी असल्याचे आढळून आले आहे.बाजारातील कंपन्यांची व्याप्ती वाढवण्यासाठी राज्य सरकारांना एफएसएसएआय परवाने, एपीएमसी नोंदणी, जीएसटी नोंदणी, गोदामे आणि कस्टम बाँड गोदामांशी संबंधित डेटा पाहण्याची सूचना देण्यात आली होती.
यासंदर्भात राज्य बारकाईने लक्ष ठेवून आहेत अशी माहिती देत साठा घोषित करण्यासंदर्भातील पोर्टलवर साठ्याची अनिवार्य नोंदणी आणि साठा घोषित करणे सुनिश्चित करण्यासाठी उचललेली पावले आणि उपाययोजना राज्यांनी यावेळी सांगितल्या.
जीवनावश्यक वस्तू कायदा, 1955 आणि काळाबाजार प्रतिबंध आणि अत्यावश्यक वस्तूंचा पुरवठा कायदा, 1980 च्या संबंधित कलमांनुसार विविध घटकांकडे असलेल्या साठ्याची पडताळणी करण्याचे आणि अघोषित साठ्यांवर कठोर कारवाई करण्याचे निर्देश राज्यांना देण्यात आले आहेत.
प्रत्यक्ष ठिकाणच्या परिस्थितीचे आकलन करण्यासाठी, विविध बाजार घटक , कारखानदार आणि भांडार परिचालक यांच्याकडून प्रत्यक्ष ठिकाणावरून अभिप्राय मिळवण्याच्या अनुषंगाने, ग्राहक व्यवहार विभागाने 12 वरिष्ठ अधिकाऱ्यांची विविध राज्यांची राजधानी आणि जिल्ह्यांमध्ये प्रमुख तूर डाळ उत्पादक आणि व्यापारी केंद्रांवर नियुक्ती केली आहे ,त्यांचा अभिप्राय मिळाल्यानंतर पुढील कार्यवाही ठरवण्यात येईल.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
संरक्षण मंत्रालय
खडकीच्या लष्करी रुग्णालयात 'जागतिक स्पाइनल कॉर्ड इंज्युरी डे' निमित्त अपंगत्वावर मात केलेल्या सैनिकांचा गौरव
मुंबई/पुणे, 5 सप्टेंबर 2023
खडकीच्या लष्करी रुग्णालयात असलेल्या स्पाइनल कॉर्ड इंज्युरी केंद्रात आज आंतरराष्ट्रीय स्पाइनल कॉर्ड इंज्युरी डे  2023  साजरा करण्यात आला. यावेळी ज्या सैनिकांनी अपंगत्वावर मात केली आहे आणि आंतरराष्ट्रीय पॅरा-ऑलिम्पिक क्रीडा स्पर्धांमध्ये पदके जिंकली आहेत त्यांच्या कामगिरीचा गौरव यावेळी करण्यात आला. यावेळी लेफ्टनंट कर्नल साहिल गौतम आणि हवालदार गोपाल सिंह यांनी कथन केलेल्या मानवाच्या दुर्दम्य इच्छाशक्तीच्या कहाण्यानी यावेळी आपल्या कुटुंबासह उपस्थित जवळजवळ 200 पॅराप्लेजिक्स , क्वाड्रिप्लेजिक्स  आणि टेट्राप्लेजिक मंत्रमुग्ध झाले. अंथरुणाला खिळवणाऱ्या असहाय्य्यतेवर मात करत पॅरा-खेळाडू बनून मोठी कामगिरी करण्यापर्यंत या जवानांच्या संघर्ष गाथांनी उपस्थित भारावून गेले. पॅराप्लेजिक रिहॅब सेंटरच्या रहिवाशांनी एक संगीतमय कार्यक्रम देखील आयोजित केला होता.
एक यशस्वी कार्डिओथोरॅसिक सर्जन आणि एक प्रसिद्ध टेड  वक्ते डॉ सुरप्रीत चोप्रा यांनी निराशा आणि दुखापतीतून फिनिक्ससारखी कशी झेप घ्यायची आणि जिद्दीने उद्दिष्ट कशाप्रकारे मिळवायचे यावर भाषण दिले. दक्षिण कमांडचे वैद्यकीय मेजर जनरल हृदेश साहनी यांनी रूग्णांना मार्गदर्शन केले आणि जीवनाचा नवा अर्थ शोधण्यासाठी घडून गेलेल्या गोष्टी मागे सारण्यावर त्यांनी भर दिला. रुग्ण आणि त्यांची काळजी घेणाऱ्यांनी केलेल्या कथा, कविता आणि कलाकृतींचे संकलन असलेल्या 'सक्षम'ची दुसरी आवृत्तीही प्रसिद्ध करण्यात आली.
सन्माननीय पाहुणे, संजय रामचंद्र कदम, उपायुक्त, अपंग कल्याण संचालनालय, महाराष्ट्र शासन यांनी यावेळी पाठीच्या कण्याला दुखापत झालेल्या सर्व रूग्णांचे त्यांच्या शौर्यपूर्ण कामगिरीबद्दल अभिनंदन केले आणि दिव्यांग व्यक्तींसाठी अधिक जागरूकता मोहिमेच्या गरजेवर आणि समाजातील सर्वसमावेशकतेवर भर दिला.
समाजात जागरूकता निर्माण करण्यासाठी या दिवसाच्या निमित्ताने संपूर्ण आठवडाभर विविध कार्यक्रमांचे आयोजन करण्यात आले होते. पॅराप्लेजिक पुनर्वसन केंद्र आणि एमएच खडकीच्या पक्षाघात झालेल्या सैनिकांच्या कलागुणांचे प्रदर्शन करण्यासाठी तोंडाने काढलेल्या चित्रांचे प्रदर्शन भरवण्यात आले होते. पक्षाघात झालेल्या रुग्णांसाठी नृत्योपचार’ हा नृत्य उपचाराचा एक अनोखा कार्यक्रम सुचित्रा दाते यांच्या प्रख्यात नृत्यसमूहाने सादर केला. या दिवसाच्या पूर्वसंध्येला व्हीलचेअर बास्केटबॉल सामना देखील आयोजित करण्यात आला होता.PIB Mumbai | N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
कृषी मंत्रालय
प्रधानमंत्री फसल बिमा योजना या पीक विमा योजनेची यशस्वी पाच वर्षे उद्या पूर्ण होणार
विविध कारणांनी पिकांचे नुकसान झालेल्या शेतकऱ्यांना योजनेचा लाभ
पाच वर्षांपूर्वी 13 जानेवारी 2016 रोजी केंद्र सरकारने देशातील शेतकऱ्यांच्या पिकांना अधिक बळकट विमा संरक्षण देण्यासाठी ऐतिहासिक पाऊल उचलत ‘प्रधानमंत्री फसल बिमा योजना’ ही पथदर्शी पीक विमा योजना सुरु केली. या योजनेमुळे शेतकऱ्यांना अत्यंत किमान आणि देशभरात एकाच अशा हप्त्याने व्यापक पीक सुरक्षा मिळाली. केंद्र सरकार देशातील शेतकऱ्यांच्या हितांचे रक्षण करण्यास कटिबद्ध आहे.
शेतकऱ्यांनी दिलेल्या हप्त्याच्या रकमेपेक्षा अधिक वाटा केंद्र तसेच राज्य सरकारांकडून समान उचलला जातो. मात्र, इशान्य भारतातील राज्यांच्या विकासासाठी केंद्र सरकार तिथे हप्त्यापोटी 90 टक्के अनुदान देते.
PMFBY या पीक विमा योजनेआधी असलेल्या योजनेत प्रती हेक्टर सरासरी 15,000 रुपये नुकसानभरपाई दिली जात असे. ती आता नव्या योजनेत प्रती हेक्टर 40,700 रुपयांपर्यंत वाढवण्यात आली आहे.
शेतकऱ्याला पेरणीपासून कापणीपर्यंतच्या प्रत्येक टप्प्यात आपत्ती व्यवस्थापन करता यावे, या हेतूने या योजनेची व्याप्ती वाढवण्यात आली असून संपूर्ण पीकचक्र- म्हणजे पेरणीपूर्व ते पीक आल्यानंतरच्या काळात केव्हाही नुकसान झाल्यास, अथवा काही कारणाने पेरणी न करता आल्यासही मदत मिळू शकेल. स्थानिक पातळीवर आलेले नैसर्गिक संकट किंवा पिक आल्यानंतर पूर, ढगफुटी आणि वणवा अशा नैसर्गिक आपत्तींमुळे झालेल्या नुकसानाची भरपाई देखील मिळू शकेल.
या योजनेअंतर्गत आजवर देण्यात आलेल्या नुकसान भरपाईची काही ठळक उदाहरणे सांगायची झाल्यास, 2019 मध्ये आंध्र प्रदेश आणि कर्नाटकात आलेल्या दुष्काळामुळे खरीप हंगामातील पेरण्याच होऊ शकल्या नाहीत, त्यावेळी 500 कोटी रुपयांची नुकसान भरपाई देण्यात आली. खरीप हंगाम 2018 मध्ये हरियाणात आलेल्या स्थानिक नैसर्गिक संकटात शेतकऱ्यांना 100 कोटी रुपयांची नुकसान भरपाई, राजस्थानातल्या टोळधाड हल्ल्यात 30 कोटी रुपयांची मदत, आणि खरीप हंगाम 2019 मध्ये महाराष्ट्रात आलेल्या अवकाळी पावसामुळे नुकसान झालेल्या शेतकऱ्यांना 5000 कोटी रुपयांची नुकसान भरपाई देण्यात आली.
प्रधानमंत्री फसल बिमा योजना पोर्टलशी जमिनीच्या दस्तऐवजांची माहिती संलग्न केल्यामुळे तसेच पीक विमा योजनेच्या मोबाईल ऐपमुळे सर्व शेतकऱ्यांची नोंदणी करणे सोपे झाले आहे. तसेच तंत्रज्ञान म्हणजेच, उपग्रह छायाचित्रे, रिमोट सेन्सिंग तंत्रज्ञान, ड्रोन, कृत्रिम बुद्धिमत्ता आणि मशीन यामुळे पिकांच्या नुकसानाचे अचूक मोजमाप करणेही शक्य झाले आहे. या योजनेमुळे शेतकरी 72 तासांच्या आत आपल्या मोबाईल ऐप वरुन पिकांच्या नुकसानाची माहिती जवळच्या कृषी अधिकाऱ्याला पाठवू शकतात
या योजनेत सातत्याने सुधारणा करण्याच्या प्रयत्नांचा भाग म्हणून फेब्रुवारी 2020 नंतर ही योजना सर्व शेतकऱ्यांसाठी ऐच्छिक करण्यात आली आहे. त्याशिवाय, विमा योजनेअंतर्गत मिळणाऱ्या रकमेत तर्कसंगत बदल करण्याचे अधिकार राज्यांना देण्यात आले आहेत, जेणेकरुन शेतकऱ्यांना पुरेसे लाभ मिळावेत.
या योजनेअंतर्गत, दरवर्षी 5.5 कोटी पेक्षा जास्त शेतकऱ्यांना विमा कवच दिले जाते. आतापर्यंत या योजनेअंतर्गत, 90,000 कोटी रुपयांची नुकसान भरपाई देण्यात आली आहे. आधारमुळे ही मदत त्वरित शेतकऱ्यांच्या खात्यात जमा होऊ शकते. कोविडच्या काळातही 70 लाख शेतकऱ्यांना या योजनेचा लाभ मिळाला आणि 8741.30 कोटी रुपयांपर्यंतच्या दाव्यांच्या रकमा लाभार्थ्यांच्या खात्यात थेट जमा करण्यात आल्या.
या योजनेचा अधिकाधिक शेतकऱ्यांनी लाभ घ्यावा आणि संकटकाळात स्वयंपूर्ण होत आत्मनिर्भर किसान बनवण्याच्या प्रक्रियेत सहभागी व्हावे, असे आवाहन केंद्र सरकारने केले आहे.
पंतप्रधान कार्यालय
बिहार आणि उत्तर प्रदेशात मुसळधार पाऊस आणि वीज पडून झालेल्या जीवितहानीबद्दल पंतप्रधानांकडून शोक व्यक्त
नवी दिल्ली, 25 जून 2020
बिहार आणि उत्तर प्रदेश राज्यात अनेक भागात मुसळधार पाऊस आणि वीज कोसळल्याने झालेल्या जीवितहानीबद्दल पंतप्रधान नरेंद्र मोदी यांनी दुःख व्यक्त केले आहे. बिहार आणि उत्तर प्रदेशातील काही जिल्ह्यांमध्ये मुसळधार पाऊस आणि आकाशातून वीज कोसळून अनेक लोक मरण पावल्याचे दुःखद वृत्त समजले आहे. राज्य सरकारे तत्परतेने बचाव कार्यात गुंतली आहे. या आपत्तीमध्ये ज्या लोकांना आपला जीव गमवावा लागला आहे, त्यांच्या कुटुंबियांविषयी मी सहानुभूती व्यक्त करत आहे, असे पंतप्रधानांनी आपल्या शोकसंदेशात म्हटले आहे.
G.Chippalkatti/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
‘वातावरण आणि हवामान संशोधन - निरीक्षण पद्धती व सेवांचे प्रारूप’  या छत्र योजनेला 14 व्या वित्तीय आयोगापासून ते पुढील वित्तीय आयोगाच्या कार्यकाळापर्यंत  मुदतवाढ देण्यास कॅबिनेट समितीची मंजुरी
ACROSS ला तिच्या 8 उप योजनांसह पुढील 5 वर्षांसाठी मिळालेल्या मुदतवाढीमुळे 2 हजार 135 कोटी रुपयांचा खर्च अपेक्षित
नवी दिल्ली, 24 नोव्हेंबर 2021
प्रधानमंत्री नरेंद्र मोदी यांच्या अध्यक्षतेखालील आर्थिक व्यवहार कॅबिनेट समितीने आज ‘वातावरण आणि हवामान संशोधन - निरीक्षण पद्धती व सेवांचे प्रारूप’  या छत्र योजनेला तिच्या 8 उप योजनांसह पुढील पाच वर्षांच्या आर्थिक कालखंडासाठी  मुदतवाढ देण्यास मंजुरी दिली. यासाठी 2 हजार 135 कोटी रुपयांचा खर्च अपेक्षित आहे. हि योजना पृथ्वी विज्ञान मंत्रालयाच्या पुढील विभागाद्वारे कार्यान्वित केली जाणार आहे - भारतीय हवामानशास्त्र विभाग , मध्यम कालिक हवामान अंदाज राष्ट्रीय केंद्र  , भारतीय वृत्तीय हवामानशास्त्र संस्था  आणि भारतीय राष्ट्रीय सागरी माहिती सेवा .
तपशील :
ACROSS योजना पृथ्वी विज्ञान मंत्रालयाच्या  वातावरणीय विज्ञान कार्यक्रमाशी संबंधित असून हवामानसंबंधित विविध सेवा देऊ करते.
उद्दिष्ट :
ACROSS च्या अंतर्गत असलेल्या 8 उप योजना विविध क्षेत्रांशी संबंधित असून त्या IMD , IITM , NCMRWF आणि INCOIS या संस्थांमार्फत राबवल्या जातील आणि हवामान संबंधित विविध पैलूंचा मागोवा घेतील. या प्रत्येक संस्थेला नेमून दिलेले काम करण्यासाठी खालील 8 योजना राबवल्या जातील.
1. पोलारिमेट्रिक डॉप्लर हवामान रडार्स  चा वापर - IMD
2. हवामान अंदाजनाची पद्धती सुधारणे - IMD
3. हवामान सेवा - IMD
4. वातावरणीय निरीक्षण यंत्रणा - IMD
5. हवामानाचे अंकगणितीय प्रारूप विकसन - NCMRWF
6. मान्सून मिशन ३ - IITM / NCMRWF / INCOIS / IMD
7. मान्सून चे वहन , ढग आणि हवामानातील बदल  - IITM / NCMRWF /IMD
8. उच्च कार्यक्षम गणन यंत्रणा  - IITM /NCMRWF
रोजगार निर्मिती क्षमतेसह इतर परिणाम -
माहिती जमा करण्यापासून अंदाज वर्तवण्यापर्यंतच्या या यंत्रणेला चालवण्यासाठी प्रत्येक पातळीवर मोठ्या प्रमाणात मनुष्यबळाची आवश्यकता आहे. त्यामुळे या योजनेमुळे मोठ्या प्रमाणात रोजगारनिर्मिती होऊ शकेल.
पार्श्वभूमी -
जागतिक हवामान बदलामुळे आकस्मिकरित्या होणारे टोकाचे हवामान बदल वाढले असून त्यामधून निर्माण झालेल्या धोक्याकडे पाहता पृथ्वी विज्ञान मंत्रालयाने अनेक लक्ष्याधारित कार्यक्रम तयार केले आहेत. हे कार्यक्रम IMD , IITM , NCMRWF आणि INCOIS या संस्थांमार्फत राबवले जातील. म्हणूनच हे सर्व उपक्रम ACROSS च्या अंतर्गत एकाच छत्राखाली आणण्यात आले आहेत.
G.Chippalkatti/U.Raikar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(